Morley i West Yorkshire

Morley er ein by med kring 60 000 innbyggjarar som har vokse saman med Leeds i England i Storbritannia. Historisk sett har kolgruvedrift og produksjon av ullvarer vore viktige næringar. Administativt er byen del av City of Leeds.

Morley ligg rundt 5 miles (8 km) sørvest for Leeds sentrum. Han er bygd på sju åsar: Scatcherd Hill, Dawson Hill, Daisy Hill, Chapel Hill, Hunger Hill, Troy Hill og Banks Hill. 

Historie

Morley er nemnd i Domesday Book frå 1086 som Morelege, Morelei and Moreleia. Namnet tyder ‘ope område ved ei hei’, frå gammalengelsk mōr, ‘hei, lysning, beite’ og lēah, ‘ope område, lysning’.Victor Watts (red.), The Cambridge Dictionary of English Place-Names, Based on the Collections of the English Place-Name Society (Cambridge: Cambridge University Press, 2004), s.v. MORLEY WYorks.

Byen blei kjend for tekstilindustrien sin, særleg produksjon av shoddy, som blei nytta av begge sider i den amerikanske borgarkrigen.

7. oktober 1872 blei 34 menneske drepen i ein gruveeksplosjon ved Morley Main Colliery.

Rådhuset i byen, Morley Town Hall, blei bygd frå 1892 og offisielt opna av H.H. Asquith, som var frå byen, den 16. oktober 1895.

Vennskapsbyar
Byen Siegen i Tyskland er venskapsby med Morley.

Kjende personar frå Morley
Titus Salt (1803–1876), industrimann, politikar og velgjerar 
Alice Cliff Scatcherd (1842–1906), forkjempar for røysterett og velgjerar som gav Scatcherd Park til byen. 
Herbert Asquith, britisk premierminister (1908-1916)
Helen Fielding (f. 1958), forfattaren av Bridget Jones dagbok

Kjelder

Denne artikkelen bygger på «Morley, West Yorkshire» frå ,  den 13. juli 2011.  

Bakgrunnsstoff

Kategori:Leeds
Kategori:Byar i West Yorkshire